


PRILOG UZ JAVNI NATJEČAJ 
za prijam u službu na radno mjesto Referenta (1) – prometnog redara  u Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom Grada Požege
Na temelju članka 17. i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18., 112/19. i 17/25.), pročelnik Upravnog odjela za gospodarstvo, razvoj, zelenu tranziciju, komunalne djelatnosti i upravljanje imovinom Grada Požege raspisao je Javni natječaj za prijam u službu na radno mjesto Referenta (1) – prometnog redara  u Upravni odjel za gospodarstvo, razvoj, zelenu tranziciju, komunalne djelatnosti i upravljanje imovinom Grada Požege, jedan izvršitelj, na neodređeno vrijeme. Predmetni Javni natječaj je objavljen u Narodnim novinama RH, broj: 114/26. od 7. listopada 2026. godine, na Hrvatskom zavodu za zapošljavanje, Područni ured Požega i na službenoj internetskoj stranici Grada Požege.
Sukladno navedenom, daju se sljedeće:
OBAVIJESTI I UPUTE
I.	ROK ZA PREDAJU PRIJAVA
Prijave se predaju zaključno, s danom 15. listopada 2026. godine. 
II.	OPIS POSLOVA 
Referent (1) – prometni redar obavlja poslove nadzora nepropisno zaustavljenih i parkiranih vozila te poslove upravljanja prometom, izdaje naredbe za premještanje nepropisno zaustavljenih i parkiranih vozila sukladno Zakonu o sigurnosti prometa na cestama, naplaćuje novčanu kaznu za nepropisno zaustavljeno i parkirano vozilo, izdaje obvezni prekršajni nalog sukladno zakonu, pokreće prekršajni postupak, izrađuje izvješća i zapisnike. 
Obavlja i druge poslove po nalogu voditelja Pododsjeka, voditelja Odsjeka i pročelnika Upravnog odjela.
III.	PODACI O PLAĆI
Za plaću Referenta (1) – prometnog redara za određivanje primjenjuju se odredbe:
- Zakona o službenicima i namještenicima u lokalnoj i područnoj (regionalnoj) samoupravi (Narodne  novine, broj:  86/08., 61/11., 4/18., 112/19. i 17/25.) 
- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)
- Odluke o koeficijentima za obračun plaće službenika i namještenika u upravnim tijelima Grada Požege  (Službene   novine Grada Požege, broj: 20/23., 1/24., 16/25. i 3/26.)
- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 7/21.,  12/22., 23/22., 6/23., 8/23., 10/23., 17/23., 19/23., 6/24., 7/24., 21/24., 2/25. i 6/25.)
Plaću radnog mjesta Referenta (1) – prometnog redara čini umnožak koeficijenta složenosti poslova radnog mjesta koji iznosi 1,65 i osnovice za izračun od 947,18 eura bruto, uvećano za 0,5% za svaku navršenu godinu radnog staža.
IV.	NAČIN OBAVLJANJA PRETHODNE PROVJERE ZNANJA I SPOSOBNOSTI  KANDIDATA
Prethodna provjera znanja i sposobnosti kandidata obavlja se putem pisanog testiranja i razgovora (intervjua).
Prethodnu provjeru znanja i sposobnosti kandidata provodi Povjerenstvo za provedbu javnog natječaja.
Smatra se da je kandidat koji nije pristupio prethodnoj provjeri znanja, povukao prijavu na natječaj.
V.	PISANO TESTIRANJE KANDIDATA
Pravni izvori za pripremanje kandidata za testiranje za referenta (1) – prometnog redara - pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:
· Zakonu o sigurnosti prometa na cestama (Narodne novine, broj:  67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22., 133/23. i 145/24.)
· Zakonu o općem upravnom postupku (Narodne novine, broj: 47/09. i 110/21.)
· Prekršajni zakon (Narodne novine, broj: 107/07., 39/13., 157/13., 110/15., 70/17., 118/18., 114/22., 86/26.)
Zakonu o lokalnoj i područnoj (regionalnoj) samoupravi (Narodne novine, broj:  33/01., 60/01., 129/05., 109/07., 125/08., 36/09., 109/07., 125/08., 150/11., 144/12., 123/17., 98/19. i 144/20.)
· Statutu Grada Požege (Službene novine Grada Požege, broj: 2/21., 11/22. i 3/26.).
VI.	PRAVILA TESTIRANJA I INTERVJU
Po dolasku na provjeru znanja i sposobnosti testiranjem od kandidata će biti zatražena odgovarajuća identifikacijska isprava radi utvrđivanja identiteta.
Za vrijeme provjere znanja i sposobnosti testiranjem nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
Provjera znanja i sposobnosti testiranjem traje najduže 45 minuta.
Za provjeru znanja i sposobnosti testiranjem dodjeljuje se od 1 do 10 bodova. 
Razgovor (intervju) se provodi samo s onim kandidatima koji su ostvarili najmanje 50% bodova na testu. 
Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova. Smatra se da je kandidat zadovoljio, ako je na intervju ostvario najmanje 5 bodova.
Ukupan broj bodova kojeg kandidat može postići testiranjem i razgovorom (intervjuom) je 20.
Nakon provedene prethodne provjere znanja i sposobnosti, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova. Izvješće o provedenom postupku i rang listu kandidata, Povjerenstvo dostavlja Gradonačelniku Grada Požege koji vrši izbor kandidata. 
Rješenje o prijmu u službu dostavlja se izabranom kandidatu i svim kandidatima javnom objavom na službenoj internetskoj stranici Grada Požege. Dostava rješenja svim kandidatima smatra se obavljenom istekom osmog dana od dana javne objave rješenja na službenoj internetskoj stranici Grada Požege. Kandidat koji nije zadovoljan rješenjem o prijmu ima pravo na žalbu na rješenje u prijmu u roku od 15 dana od dana isteka osmoga dana od dana javne objave rješenja na službenoj internetskoj stranici.
VII.	POZIV ZA TESTIRANJE 
Poziv za testiranje biti će objavljen najmanje pet dana prije testiranja, na službenoj internetskoj  stranici Grada Požege (www.pozega.hr) i na oglasnoj ploči Grada Požege.
VIII. 	OSTALE INFORMACIJE O NATJEČAJNOM POSTUPKU 
Mole se podnositelji da u prijavi navedu sve podatke i prilože svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko se utvrdi da je potrebno dopuniti prijavu koja je  već podnesena, to je moguće učiniti zaključno do posljednjeg dana za podnošenje prijave na javni natječaj. 
Izrazi koji se koriste u ovom dokumentu, a imaju rodno značenje, bez obzira na to jesu li korišteni u muškom ili ženskom rodu, odnose se jednako na muški i ženski spol.
Ovaj će se dokument objaviti na službenoj internetskoj stranici Grada Požege (www.pozega.hr).

